text: Rød løber i Flensborg
  11 oktober 2013 kl. 12.07
  Prinsesse Marie har besøgt Syddansk Universitet. Hun kom for at holde tale til de studerende, der fejrede, at de er færdige med deres uddannelser til i International Management og European Studies.
  I Tyskland udbyder Syddansk Universitet de to uddannelser i samarbejde med Flensborg Universitet.
  Prinsesse Marie arbejder sammen med universitetet for at udbrede kendskabet til universitetsuddannelserne i Region Syddanmark. Hun har selv studeret internationale erhvervsforhold og økonomi i Boston, økonomi på universitetet i Genève, og hun har senere fået en bachelorgrad fra Marymount Manhattan College i New York.
  